Dødsspillet (film)

Dødsspillet (originaltitel The Dead Pool) er en amerikansk actionfilm fra 1988, der er instrueret af Buddy Van Horn, skrevet af Steve Sharon og med Clint Eastwood i rollen som Inspector "Dirty" Harry Callahan. Det er den femte og sidste film i Dirty Harry-serien, og den foregår i San Francisco, Californien.

Filmen handler om et dødsspil, hvor en seriemorder forsøger at dræbe forskellige kendte mennesker, og Callahan, der forsøger at stoppe ham. Blandt de medvirkende er Liam Neeson, Patricia Clarkson og Jim Carrey (i sin første drama-rolle), der alle sammen endte med at blive endnu mere berømte. Det er den eneste i filmserien, hvor Albert Popwell, der har spillet en forskellig rolle i hvert af de foregående film, ikke medvirker.

Med en spilletid på 91 minutter er det den korteste af de fem Dirty Harry films.

Handling 
Harry Callahan (Clint Eastwood) bliver sat på en tilsyneladende enkel sag, der omhandler drabet på rockemusikeren Johnny Squares (Jim Carrey). Squares var narkoman og skyldte mange penge, noget som tilsyneladende gør sagen enkel at opklare. Indtil det viser sig, at Peter Swan (Liam Neeson), som er leder en film som Squares medvirket i, har en såkaldt "dødsliste", et spil bestående af en makaber liste over kendisser, som man tipper vil dø i nærmeste fremtid. Johnny Squares var på listen. Harry finder også sig selv på listen. Snart bliver kendisser på listen dræbt i rækkefølge, af en morder som ser ud til at være inspireret af Swan og hans skrækfilme.

Medvirkende 
 Clint Eastwood som Harry Callahan
 Patricia Clarkson som Samantha Walker
 Liam Neeson som Peter Swan
 Evan C. Kim som Inspector Al Quan
 David Hunt som Harlan Rook
 Michael Currie som Captain Donnelly
 Michael Goodwin som Lt. Ackerman
 Jim Carrey som Johnny Squares
 Anthony Charnota som Lou Janero
 Ronnie Claire Edwards som Molly Fisher
 Louis Giambalvo som Gus Wheeler
 Diego Chairs som Butcher Hicks
 Charles Martinet som Police Station Reporter
 Patrick Van Horn som Freeway Reporter
 Shawn Elliott som Chester Docksteder
 Bill Wattenburg som Nolan Kennard
 Marc Alaimo som Bodyguard
 Justin Whalin som Jason
 Harry Demopoulos som læge på hospital

Dødsspillet er den eneste af Dirty Harry-filmene, hvor Albert Popwell ikke medvirker. Under indspilningerne var han i gang med filmen Who's That Girl.

Medlemmer af hard rockbandet Guns N' Roses lavede ukrediterede gæsteoptrædener under Johnny Squares' begravelse. De optræder også i en "mareridtsscene" på havnen, hvor guitaristen Slash affyrer en harpun gennem et vindue.

Modtagelse 
The Dead Pool modtog blandede anmeldelser. Den har en rating på 52% positive tilkendegivelser på filmhjemmesiden Rotten Tomatoes. Roger Ebert fra Chicago Sun-Times gav filmen gode anmeldelser og skrev at den "er så god som originalen. Smart, hurtig og med ægte humor." Gene Siskel fra Chicago Tribune var også positiv og skrev "måske den bedste Dirty Harry-film siden den første."

Indtjening 
The Dead Pool blev udgivet i USA i juli 1988. I åbningsweekenden indspillede den for $9.071.330 i 1.988  biografer i USA, med et gennemsnit på $4.954. I USA endte den med at indspille for $37.903.295, hvilket gør den til den mindste profitable i filmserien.

Efterfølger 
Eastwood udtalte at han ikke havde nogen interesse i endnu en Dirty Harry-film. I 2000 sagde han spøgende om potentielle efterfølgere: "Dirty Harry VI! Harry er gået på pension. Han står i en bæk og fluefisker. Han bliver træt af at bruge pole- og BA-BOOM! Eller Harry er pensioneret, og fanger kriminelle med sin rollator?"

Referencer 

Litteratur

Eksterne henvisninger 
 
 

Amerikanske film fra 1988
Actionfilm fra USA
Dirty Harry